Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israel torjuu Qatarin ehdotuksen sodan lopettamisesta -
ilman Hamasin tuhoamista.
Saksa: Unifilille täytyy sallia pääsy kaikkialle Etelä-Libanoniin.
Kansainvälinen tuomioistuin -
alkoi käsitellä Etelä-Afrikan laatimaa kannetta Israelia vastaan.
Israelia syytetään kansanmurhasta.
Israelin sotakabinetti keskusteli eilen uudesta sopimusehdotuksesta, -
joka koskee Hamasin panttivankeina olevien -
136 israelilaisen vapauttamista.
Qatarin laatimassa ehdotuksessa on kolme keskeistä ehtoa:
kaikkien panttivankien vapauttaminen useammassa vaiheessa, -
sodan lopettaminen välittömästi sekä IDF:n vetäytyminen Gazasta -
vastineeksi Hamas-johtajien karkottamisesta Gazasta.
Laajoissa keskusteluissa kävi kuitenkin ilmi, että Qatar -
ei ollut koordinoinut ehdotustaan Gazan Hamas-johdon kanssa.
Erään raportin mukaan, jota TV7 ei pystynyt vahvistamaan, -
Qatarin pääministeri informoi jälkeenpäin -
USA:n ulkoministeri Antony Blinkeniä,-
että Hamas-johtajien karkottaminen Gazasta ei tulisi kyseeseen.
Israel kuitenkin torjui suoralta kädeltä ehdotuksen, jossa vaaditaan -
sodan lopettamista niin, että päätavoitteet jäisivät saavuttamatta.
IDF:n tiedottaja, kontra-amiraali Daniel Hagari korosti tiedotustilaisuudessa, -
että Israel ei hellitä tavoitteestaan -
vapauttaa loput 136 panttivankia Hamasin käsistä.
Gazassa on edelleen 136 panttivankia, -
joiden joukossa on kymmeniä sairaita, haavoittuneita ja yli 80-vuotiaita -
ilman lääkinnällistä hoitoa.
Lapsia ja naisia on julmien Hamas-terroristien armoilla.
Olemme huolissamme heidän fyysisestä ja henkisestä tilastaan.
Jatkamme toimiamme määrätietoisesti Khan Yunisissa, maan pinnalla ja alla.
Joukkomme paikansivat tunnelin, -
jossa panttivankeja pidettiin karuissa oloissa.
Toimme tänään paikalle ulkomaantoimittajia, jotta maailma -
saisi tietää Hamasin tekemistä rikoksista ihmisyyttä vastaan.
Teemme kaikkemme, jotta kaikki panttivangit saadaan vapaaksi.
Hagari kertoi IDF:n esikuntapäällikkö Herzi Halevin vierailusta Gazassa.
Vierailun pääaiheena oli Keski-Gazassa aiemmin tällä viikolla -
sattunut surullinen tapaus, jossa kuoli kuusi israelilaissotilasta.
Esikuntapäällikkö vieraili tänään Bureijin seudulla Gazassa.
Hän sai alustavan selvityksen tällä viikolla sattuneesta räjähdyksestä, -
jossa kuoli 6 sotilasta ja useita loukkaantui.
Hän luonnehti tehtävää hyvin monimutkaiseksi -
ja sanoi, että velvollisuutemme on ottaa tapauksesta opiksi.
Meidän on jatkettava -
Hamasin maanalaisen terrori-infrastruktuurin tuhoamista.
Tavatessaan taistelukentällä olevia IDF-sotilaita -
kenraali Halevi alleviivasi myös, että IDF:n maajoukot ovat valmiina, -
mikäli sota syttyy Hizbollahin kanssa Libanonin suunnalla.
Libanonissa ei ole sellaista kylää tai tukikohtaa, -
joita te ette pystyisi saavuttamaan.
Lähetämme teidät tarvittaviin paikkoihin, -
ja te teette mitä tehdä pitää.
Tämä on pitkä sota, mutta lopussa näemme hyviä tuloksia.
IDF joutuu varautumaan siihen, että sota laajenee Libanoniin.
Amiraali Hagari sanoi, että Iranin kätyri Hizbollah -
on tehnyt toistuvasti iskuja Libanonista Israeliin. Niihin on vastattu -
iskemällä Etelä-Libanonissa oleviin terrorikohteisiin.
Iskimme tänään Hizbollahin terrorikohteisiin Etelä-Libanonissa.
Iskimme lisäksi terrorisoluun Kfarkelan alueella.
Päivän aikana ammuttiin useita raketteja Israelia kohti.
IDF vastasi kaikkiin näihin tapauksiin. Yön aikana eliminoimme -
rajan lähellä olevalle Har Dovin alueelle tehdyllä ilmaiskulla -
terroristin, joka oli osallistunut useisiin terrori-iskuyrityksiin.
Vahingoitamme jokaista, joka vahingoittaa Israelia.
Ajamme Hizbollahia määrätietoisesti loitommalle rajastamme.
Saksan ulkoministeri Annalena Baerbock vieraili Israelissa, -
mistä hän jatkoi matkaansa Beirutiin Libanoniin.
Hän tapasi siellä saksalaisjoukkoja, -
jotka operoivat alueella osana YK:n Unifil-operaatiota.
Teemme kaikkemme päätöslauselman 1701 toimeenpanemiseksi, -
jotta Etelä-Libanonin ja Pohjois-Israelin asukkaat -
voisivat elää rauhassa ja turvassa.
Tein tämän selväksi niin Israelissa kuin Libanonissakin.
Kaikkien osapuolten on osallistuttava jännitteiden liennyttämiseen.
Hizbollahin tulee vetäytyä "siniseltä linjalta".
Hamasia vastaan Gazassa käytävää sotaa ei saa käyttää -
tekosyynä avata uusia rintamia ja lietsoa alueellista sotaa.
YK:n Unifil-operaatiolle, jonka tehtävänä on siis turvata rauhaa, -
on vihdoin sallittava pääsy koko sinisen linjan alueelle.
Baerbock korosti tarvetta uudistaa Libanonin instituutiot, -
joiden korruptoituneisuus on ajanut maan romahduksen partaalle.
Ellei uudistuksia saada toteutettua, turvallisuustilannekin heikkenee.
Kuulin keskusteluissani täällä, että sotilaat eivät saa aina palkkaansa.
Jos näitä sotilaita sitten pyydetään -
osallistumaan terrorisminvastaiseen taisteluun, -
tuskin kovin moni lähtee.
Libanonin turvallisuustilanteen vahvistaminen -
edellyttää poliittista uudistusta.
Muun muassa tästä aiheesta kävin pääministerin kanssa keskustelua.
Sitten Alankomaihin, missä Kansainvälinen tuomioistuin (ICJ) -
alkoi käsitellä tänään Etelä-Afrikan nostamaa kannetta Israelia vastaan.
Kanteessa Israelia syytetään kansanmurhasta.
Etelä-Afrikan edustajat esittivät ICJ:lle yli kolmen tunnin ajan -
lukuisia kansanmurhaan liittyviä syytöksiä. Väitteet nojasivat mm. -
Qatarin kaltaisten totalitaaristen hallintojen tuomioistuinten päätöksiin.
Leidenin yliopiston kansainvälisen lain professorin mukaan -
Etelä-Afrikan esittämät väitteet saattavat silti johtaa toimenpiteisiin.
Etelä-Afrikka on esittänyt useita väitteitä. Ensinnäkin se väittää -
Israelin toteuttavan parhaillaan kansanmurhaa.
Tätä argumenttia on kuitenkin melko vaikeaa näyttää toteen, -
joten maa on esittänyt muitakin väitteitä.
Etelä-Afrikan mukaan Israel rikkoo velvoitettaan estää kansanmurha.
Tämän osalta kynnys on jo matalampi.
Siinä ei tarvitse osoittaa, että kansanmurha toteutuu paraikaa, -
vaan että on olemassa todellinen riski kansanmurhan tapahtumisesta -
ja että tilanne voi johtaa kansanmurhaan.
Etelä-Afrikka syyttää Israelia myös yllytyksestä kansanmurhaan, -
viitaten useiden israelilaisjohtajien, -
poliittisten ja sotilasjohtajien, jyrkkiin puheisiin.
Etelä-Afrikka väittää, että Israel ei tee tarpeeksi rangaistakseen -
kansanmurhaan liittyvistä toimista tai yllytyksestä kansanmurhaan.
ICJ:llä on siis harkintavalta päättää, -
millaisia väliaikaisia toimenpiteitä se määrää.
Sen ei välttämättä tarvitse noudattaa Etelä-Afrikan vaatimuksia.
Se voi myös päättää määrätä -
Israelin toimeenpanemaan humanitaarisen tulitauon.
Etelä-Afrikka on vaatinut muitakin väliaikaisia toimenpiteitä, -
kuten Israelin velvoittamista tekemään kaikkensa, -
jotta palestiinalaisilla on mahdollisuus saada ruokaa, vettä -
sekä muuta humanitaarista apua.
ICJ saattanee antaa tämäntyyppisiä määräyksiä.
Se voi myös määrätä Israelin -
pidättymään kaikista tilannetta pahentavista toimista.
Kansainvälisen tuomioistuimen päätökset ovat sitovia, -
mutta ainoastaan YK:n turvallisuusneuvostolla on -
valtuudet valvoa lakien täytäntöönpanoa.
Neuvoston viidellä pysyväisjäsenellä eli USA:lla, Ranskalla, -
Britannialla, Kiinalla ja Venäjällä on veto-oikeus kaikkiin päätöslauselmiin.
Ennen Israelin-vastaisen kanteen käsittelyn alkamista ICJ:ssä -
pääministeri Benjamin Netanjahu julkaisi videolausunnon, -
jossa hän tähdensi Israelin pyrkimyksiä Gazan suhteen.
Haluan tehdä selväksi muutaman asian:
Israelilla ei ole mitään aikomusta miehittää Gazaa pysyvästi -
tai siirtää sen siviiliväestöä muualle.
Israel taistelee Hamasin terroristeja vastaan, ei palestiinalaisväestöä, -
ja toimimme täysin kansainvälisen lain mukaisesti.
IDF tekee kaikkensa siviiliuhrien minimoimiseksi.
Hamas taas maksimoi siviiliuhrit -
käyttämällä palestiinalaissiviilejä ihmiskilpinä.
IDF kehottaa palestiinalaissiviilejä poistumaan sota-alueilta -
jakamalla tiedotteita, puhelimitse, tarjoamalla turvakäytäviä.
Hamas taas estää palestiinalaisia poistumasta -
aseella uhaten ja usein myös ampumalla. Tavoitteemme on -
tyhjentää Gaza Hamas-terroristeista sekä vapauttaa panttivangit.
Sen jälkeen Gaza voidaan demilitarisoida -
sekä kitkeä radikalismi alueelta. Näin teemme tilaa paremmalle huomiselle.
Kiitos seurasta.
Rukoillaan rauhaa Jerusalemille ja pelastusta Israelille.
TV7 Israel toimii lahjoitusten varassa eikä tavoittele voittoa.
Koko tuotantomme on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua illanjatkoa.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen